1910 இல் காபி வர்த்தகம் நிறுவப்பட்ட பின்னர் வாஷிங்டன், 47, பிராஸ்பெக்ட் பார்க் மேற்கு ப்ரூக்ளின் நகர் வீட்டில் வசித்தார். 287, சவுத் கன்ட்ரி ரோட், சஃபோல்க், பெல்போர்டில் அவருக்கு இரண்டாவதாக மற்றொரு வீடும் இருந்தது. வாஷிங்டன் 1926 க்கும் 1927 க்குமிடையில் தனது இரண்டு வீட்டையும் ஒரு சமூக சங்கம் அமைக்கும் நோக்கமுடைய புரூக்ளின் பணக்காரர்களுக்கு விற்றார் ($1 மில்லியனுக்கு மேல்). அதன் பின் அவர் 1927 ஆம் ஆண்டு நியூ ஜெர்சியில் நிலம் வாங்கி அங்கு தனது நிறுவனத்தை இடமாற்றினார். மற்றும் அவர் மேந்தமிலுள்ள "ஃபிராக்ளின் பண்ணைத் தோட்டத்துக்கு" குடிபெயர்ந்தார். வாஷிங்டன் விலங்குப் பிரியரும் தோட்டப் பிரியருமாவார். தனது கிராமப்புற இடங்களில் (முதலில் பெல்போர்ட்டிலும் பிறகு மேந்தமிலும்) விலங்குக் காட்சிசாலைகளை அமைத்துப் பராமரித்தார். லாங் தீவில், அடிக்கடி தனது தோளில் ஒரு பறவை அல்லது குரங்குடன் அவர் காணப்பட்டதாகக் கூறப்படுகிறது. வாஷிங்டன், அவரது விலங்குக் காட்சியங்களில், அரியவகைப் பறவைகளை பராமரித்து வந்தார். மேலும் மான், செம்மறி, வெள்ளாடுகள், மற்றும் மறிமான் போன்ற விலங்குகள் பெல்போர்ட்டிலும். மேந்தமிலில் பெரிய இடத்தில் நூற்றுக்கணக்கான மான், லாமாக்கள் மற்றும் வரிக்குதிரைகளும் வளர்க்கப்பட்டன. சமூகளவில், அவர் நியூயார்க் நகரின் லோட்டோஸ் சங்க (Lotos Club) உறுப்பினராக இருந்தார்.

1920 ஆம் ஆண்டு நடைபெற்ற ஜனாதிபதி தேர்தலில், "அமெரிக்க கட்சி” சார்பில் டகோட்டா மாகாணத்தின் வேட்பாளராக வாஷிங்டனை முன்னிறுத்த முயற்சிக்கப்பட்டதாகவும் ஆனால் ஆவணங்கள் மிகவும் தாமதமாக தாக்கல் செய்யப்பட்டதாகவும் கூறப்படுகிறது..உண்மையில் அவர் வேட்பாளராக முன்னிருத்தப்பட்டதற்கான எந்தக் குறிப்பும் இல்லை. ஜார்ஜ் வாஷிங்டன் வெளிநாட்டில் பிறந்தமையால் ஜனாதிபதி வேட்பாளராகத் தகுதி கிடையாது. வரலாற்றில் பல "அமெரிக்க கட்சி" கள் இருந்தமையால் இவரது பெயரின் முன்மொழிவு ஒரு நையாண்டியா என்பது குறித்தும் தெளிவான கருத்துக்கள் இல்லை

தனிப்பட்ட வாழ்க்கை
வாஷிங்டன் மற்றும் நிறுவனத்தின் இறுதிநிலை
ஆரம்பகால வாழ்க்கை மற்றும் குடும்பம்
இராணுவ ஒப்பந்தங்கள்